CELEX: E2020C0007
Language: sk
Date: 2020-02-11 00:00:00
Title: Rozhodnutie Dozorného úradu EZVO č. 7/20/COL z 11. februára 2020 o zmene rokovacieho poriadku [2020/482]

2.4.2020   
            
            
               SK
            
            
               Úradný vestník Európskej únie
            
            
               L 102/16
            
         
      ROZHODNUTIE DOZORNÉHO ÚRADU EZVO
      č. 7/20/COL
      z 11. februára 2020
      o zmene rokovacieho poriadku [2020/482]
      DOZORNÝ ÚRAD EZVO,
      so zreteľom na Dohodu medzi štátmi EZVO o zriadení dozorného úradu a súdu, a najmä na jej článok 13,
      keďže sa javí ako žiaduce objasniť určité aspekty rokovacieho poriadku, aby sa jasnejšie vymedzila hranica medzi rokovaniami kolégia, ktoré sú dôverné v zmysle článku 10 uvedeného rokovacieho poriadku, a bodmi zaznamenanými v zápisniciach zo zasadnutí kolégia,
      ROZHODOL TAKTO:
      
                  1.
               
               
                  Článok 9 rokovacieho poriadku sa zmení doplnením:
                  
                              a)
                           
                           
                              slov „prvého zasadnutia v každom nasledujúcom mesiaci“ za slová „do návrhu programu“ v poslednej vete prvého odseku;
                           
                        
                              b)
                           
                           
                              vety „Návrh programu je a zostáva dôverný.“ po prvej vete druhého odseku a
                           
                        
                              c)
                           
                           
                              slov „že odstráni z návrhu programu určitý bod alebo“ po druhej čiarke v štvrtom odseku uvedeného článku.
                           
                        
            
                  2.
               
               
                  Článok 11 rokovacieho poriadku sa zmení doplnením tohto textu ako nového odseku za prvým odsekom uvedeného článku:
                  „Zápisnica vychádza z programu schváleného na začiatku zasadnutia a zaznamenávajú sa v nej vecné rozhodnutia týkajúce sa bodov programu, t. j. zvyčajne to, či bol určitý návrh prijatý, zamietnutý alebo odložený, ako aj akékoľvek body, ktoré sa vzali na vedomie.“
               
            
         Toto rozhodnutie nadobúda účinnosť po jeho prijatí.
         V Bruseli 11. februára 2020
         
            
               Za Dozorný úrad EZVO
            
            Bente ANGELL-HANSEN
            
               predsedníčka
            
         
         
            Frank J. BÜCHEL
            
               člen kolégia
            
         
         
            Högni KRISTJÁNSSON
            
               člen kolégia
            
         
         
            Carsten ZATSCHLER
            
               spolupodpisujúci ako riaditeľ pre právne a výkonné záležitosti